**Stredná odborná škola, Lipová 8, Handlová**

**––––––––––––––––––––––––––––––––––––––––––––––––––––––––––––––––**

**Zápisnica**

**z vyhodnotenia ponúk o najvhodnejší návrh na uzatvorenie zmluvy o nájme**

**Vyhlasovateľ:** Stredná odborná škola, Lipová 8, Handlová

**Zámer priameho nájmu č. 15/2018 bol zverejnený:**  dňa 11.9.2018 na internetovej stránke a úradnej tabuli Trenčianskeho samosprávneho kraja, dňa 12.9.2018 na internetovej stránke vyhlasovateľa, a dňa 14.9.2018 v regionálnej tlači, v čísle 37/2018 týždenníka Prievidzsko.

**Ukončenie predkladania ponúk:**  1.10.2018 do 10.00 hod.

**Termín otvárania obálok a vyhodnotenia ponúk dňa:** 1.10.2018 o 11.00 hod.

**Predmetom vyhodnotenia** bol výber najvhodnejšej ponuky na uzatvorenie zmluvy o nájme nasledovných priestorov:

Nebytové priestory v budove „E“ Strednej odbornej školy Handlová, na ulici Lipová 8, zapísanej na liste vlastníctva č. 2708, súpisné číslo 373, na parcele číslo 1851, kat. územie Handlová.

1./ Miestnosť č. 59 – celková výmera podlahovej plochy prenajímaného priestoru je 20 m2.

Nebytové priestory v budove „H“ Strednej odbornej školy Handlová, na ulici ČSA 12, zapísanej na liste vlastníctva č. 2708, súpisné číslo 236, na parcele číslo 2331, kat. územie Handlová.

2./ Miestnosť č. 35 – celková výmera podlahovej plochy prenajímaného priestoru je 20 m2.

**Kritériom hodnotenia predložených návrhov** **–** najvyššia ponúkaná odplata za prenechanie do užívania predmetných nebytových priestorov (nájomné v €/m2/rok) pri splnení všetkých podmienok uvedených v zámere.

Zasadnutie komisie otvorila privítaním prítomných Oľga Marková. Následne uviedla, že v stanovenom termíne predložili ponuku 2 uchádzači: 1 uchádzač na nebytové priestory špecifikované v bode 1./ (zaregistrované v registratúrnom denníku pod číslom SOŠ/621/2018), a 1 uchádzač na nebytové priestory špecifikované v bode 2./ (zaregistrované v registratúrnom denníku pod číslom SOŠ/622/2018), skontrolovala neporušenosť obálok a obálky otvorila

K nebytovému priestoru uvedenému v bode **1./** bola v stanovenom termíne predložená jedna ponuka. Ponuku predložila Alena Majerová, konateľka spoločnosti RHEA SK, s. r. o., Lipová 8, 972 51 Handlová, IČO: 44 466 862. Komisia sa oboznámila s predloženou ponukou uvedeného uchádzača:

Ponúkaná výška nájomného za predmetné priestory v bode 1./ je **22,00** **€ / m2 / rok.**

Ponuka obsahovala všetky predpísané náležitosti v súlade s podmienkami zámeru a ponúkaná výška nájomného za predmetné priestory bola vyššia ako minimálna cena stanovená v zámere priameho nájmu.

K nebytovému priestoru uvedenému v bode **2./** bola v stanovenom termíne predložená jedna ponuka. Ponuku predložil Ing. Jozef Doležal, Ružová 422/15, 972 51 Handlová, IČO: 34 958 134. Komisia sa oboznámila s predloženou ponukou uvedeného uchádzača:

Ponúkaná výška nájomného za predmetné priestory v bode 2./ bola **20,00** **€ /m2/rok.**

Ponuka obsahovala všetky predpísané náležitosti v súlade s podmienkami zámeru a ponúkaná výška nájomného za predmetné priestory zodpovedala minimálnej cene stanovenej v zámere priameho nájmu.

Na základe vyššie uvedeného komisia navrhuje uzatvoriť zmluvu o nájme na nebytové priestory

- špecifikované v bode 1./ so spoločnosťou RHEA SK, s. r. o., Lipová 8, 972 51 Handlová, IČO: 44 466 862 od 1.11.2018 do 31.10.2019,

- špecifikované v bode 2./ s Ing. Jozefom Doležalom, Ružová 422/15, 972 51 Handlová, IČO: 34 958 134 od 1.11.2018 do 31.10.2023.

V Handlovej, 1.10.2018

Alena Gregorová ..................................

Anton Michele ..................................

Oľga Marková ..................................

Schválil:

Mgr. Jozef Barborka, riaditeľ školy ..................................